section_heading: Zaštitnik kralja Eduarda V.
paragraph_text: 25. lipnja 1483. godine - nakon samo 86 dana vladavine mladog kralja - Parlament je proglasio dvanaestogodišnjeg Eduarda V. i njegovog mlađeg brata Rikarda od Shrewsburyja, vojvodu od Yorka (ostala djeca Eduarda IV. bila su ženskog spola), nezakonitim nasljednicima krune, jer je na suđenju "dokazano" da je Rikardov pokojni brat Eduard IV., prije nego što se oženio s Elizabetom Woodville, već bio oženjen s lady Eleanorom Butler, mladom udovicom koja je umrla 1468. godine (dvije godine prije rođenja Eduarda V.) - pa je stoga brak s Elizabetom proglašen nevaljanim i djeca rođena u tom braku nezakonitom.